A Törvényszék (harmadik tanács) 2021. június 9‑i ítélete – Puma és társai kontra Bizottság

(T‑781/16. sz. ügy)

„Dömping – A Kínai Népköztársaságból és Vietnamból származó, bőr felsőrésszel rendelkező lábbelik behozatala – A Bíróság C‑659/13. és C‑34/14. sz. egyesített ügyekben hozott ítéletének végrehajtása – A végleges dömpingellenes vám ismételt kivetése és a kivetett ideiglenes vám végleges beszedése – Az érvénytelennek nyilvánított rendeletek elfogadását megelőző eljárás újbóli lefolytatása – Piacgazdasági feltételek alapján működő vállalkozási jogállás – Egyéni bánásmód – Dokumentumelemzés – A kiegészítő információk iránti kérelem és a helyszíni ellenőrzés hiánya – A dömpingellenes vámok vissza nem térítése – Jogi alap – Jogbiztonság – Jogos bizalom – A visszaható hatály tilalma – Arányosság – Hatáskörrel való visszaélés – A hátrányos megkülönböztetés tilalma – Korábbi határozathozatali gyakorlat”

1. Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen érintettség – Szempontok – Dömpingellenes vámokat megállapító rendelet – Az érintett termék valamely importőrének közvetlen érintettsége (EUMSZ 263. cikk, negyedik bekezdés; 2016/1395, 2016/1647 és 2016/1731 bizottsági rendelet) (lásd: 46., 47. pont)

2. Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Személyében való érintettség – Szempontok – Dömpingellenes vámokat megállapító rendelet – A rendelet elfogadásának időpontjában azonosítható, a gazdasági szereplők szűk köréhez tartozó vállalkozás által benyújtott kereset – Elfogadhatóság (EUMSZ 263. cikk, negyedik bekezdés; 2016/1395, 2016/1647 és 2016/1731 bizottsági rendelet) (lásd: 48–51., 57–59. pont)

3. Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Dömpingellenes vámokat megállapító rendelet – Az egyik felperes keresetének elfogadhatósága – Az ugyanazon vállalkozáscsoporthoz tartozó többi felperest illetően a kereset elfogadhatóságára irányuló vizsgálat szükségessége – Hiány (EUMSZ 263. cikk, negyedik bekezdés; 2016/1395, 2016/1647 és 2016/1731 bizottsági rendelet) (lásd: 61. pont)

4. Közös kereskedelempolitika – A dömpingmagatartásokkal szembeni védekezés – Dömpingellenes eljárás – A dömpingellenes vámokat bevezető rendeletek érvénytelenségét megállapító ítélet – Az érvénytelenséget megállapító ítélet végrehajtását célzó rendelet elfogadása – Az említett rendeletnek a 2016/1036 dömpingellenes alaprendelet alapján történő elfogadása – Megengedhetőség (EUMSZ 266. cikk; 2016/1036 európai parlamenti és tanácsi rendelet, 9. és 14. cikk) (lásd: 66–71., 76. pont)

5. Intézmények jogi aktusai – Indokolás – Kötelezettség – Terjedelem – Valamely aktus jogalapjára való utalás (EUMSZ 296. cikk, (2) bekezdés) (lásd: 77., 78. pont)

6. Közös kereskedelempolitika – A dömpingmagatartásokkal szembeni védekezés – Dömpingellenes eljárás – A dömpingellenes vámokat bevezető rendeletek érvénytelenségét megállapító ítélet – Az érvénytelenséget megállapító ítélet végrehajtását célzó rendelet elfogadása – Dömpingellenes vámok ismételt kivetése az érvénytelenné nyilvánított rendeletek időbeli hatálya alatt megvalósult importra – A jogbiztonság elvének és a visszaható hatály tilalma elvének megsértése – Hiány (2016/1036 európai parlamenti és tanácsi rendelet, 10. cikk, (1) bekezdés; 384/96 tanácsi rendelet, 10. cikk, (1) bekezdés) (lásd: 87–99. pont)

7. Közös kereskedelempolitika – A dömpingmagatartásokkal szembeni védekezés – Az intézmények mérlegelési jogköre – Szemléletváltás a dömpingellenes vámok bizonyos importőrökre történő ismételt kivetésével kapcsolatban – Megengedhetőség – A gazdasági szereplők számára a bizalomvédelem elvére való hivatkozás lehetősége – Hiány (lásd: 102–105., 143., 160. pont)

8. Közös kereskedelempolitika – A dömpingmagatartásokkal szembeni védekezés – Dömpingellenes eljárás – A dömpingellenes vámokat bevezető rendeletek érvénytelenségét megállapító ítélet – Az érvénytelenséget megállapító ítélet végrehajtását célzó rendelet elfogadása – Az intézmények mérlegelési jogköre – Terjedelem – Bírósági felülvizsgálat – Korlátok (EUMSZ 266. cikk; 2016/1395, 2016/1647 és 2016/1731 bizottsági rendelet) (lásd: 116., 117. pont)

9. Közös kereskedelempolitika – A dömpingmagatartásokkal szembeni védekezés – A Bizottság azon kötelezettségének terjedelme, hogy megvizsgálja az érdekeltek által szolgáltatott információ helytállóságát – A piacgazdasági feltételek alapján működő vállalkozás jogállásának odaítélése keretében szolgáltatott információk – Bennfoglaltság – Az érintett vállalkozás helyiségeiben tartandó ellenőrzés elvégzésének kötelezettsége – Hiány (384/96 tanácsi rendelet, 2. cikk, (7) bekezdés, b) pont, 6. cikk, (8) bekezdés, 9. cikk, (5) bekezdés és 16. cikk, (1) bekezdés) (lásd: 152–154. pont)

10. Közös kereskedelempolitika – A dömpingmagatartásokkal szembeni védekezés – Dömpingellenes eljárás – Védelemhez való jog – Az intézményekre háruló tájékoztatási kötelezettség – A vizsgálati eljárásban részt nem vett és a vizsgálattal érintett egyetlen exportáló gyártóhoz sem kötődő vállalkozásra való alkalmazás – Kizártság (384/96 tanácsi rendelet, 2. cikk, (10) bekezdés) (lásd: 162. pont)

Tárgy

Az EUMSZ 263. cikken alapuló, és elsősorban a Kínai Népköztársaságból származó és a Buckinghan Shoe Mfg Co., Ltd., a Buildyet Shoes Mfg., a DongGuan Elegant Top Shoes Co. Ltd, a Dongguan Stella Footwear Co. Ltd, a Dongguan Taiway Sports Goods Limited, a Foshan City Nanhai Qun Rui Footwear Co., a Jianle Footwear Industrial, a Sihui Kingo Rubber Shoes Factory, a Synfort Shoes Co. Ltd., a Taicang Kotoni Shoes Co. Ltd., a Wei Hao Shoe Co. Ltd., a Wei Hua Shoe Co. Ltd., a Win Profile Industries Ltd által gyártott egyes bőr felsőrésszel rendelkező lábbelik behozatalára vonatkozó végleges dömpingellenes vám ismételt kivetéséről, valamint az Európai Unió Bírósága által a C‑659/13. és C‑34/14. sz. egyesített ügyekben hozott ítélet végrehajtásáról szóló, 2016. augusztus 18‑i (EU) 2016/1395 bizottsági végrehajtási rendelet (HL 2016, L 225, 52. o.), másodsorban a Vietnamból származó és a Best Royal Co. Ltd, a Lac Cuong Footwear Co., Ltd, a Lac Ty Co., Ltd, a Saoviet Joint Stock Company (Megastar Joint Stock Company), a VMC Royal Co. Ltd, a Freetrend Industrial Ltd és a vele kapcsolatban álló Freetrend Industrial A (Vietnam) Co., Ltd, a Fulgent Sun Footwear Co., Ltd, a General Shoes Ltd, a Golden Star Co., Ltd, a Golden Top Company Co., Ltd, a Kingmaker Footwear Co. Ltd, a Tripos Enterprise Inc., a Vietnam Shoe Majesty Co., Ltd által gyártott egyes bőr felsőrésszel rendelkező lábbelik behozatalára vonatkozó végleges dömpingellenes vám ismételt kivetéséről és a kivetett ideiglenes vám végleges beszedéséről, valamint a Bíróság által a C‑659/13. és C‑34/14. sz. egyesített ügyekben hozott ítélet végrehajtásáról szóló, 2016. szeptember 13‑i (EU) 2016/1647 bizottsági végrehajtási rendelet (HL 2016, L 245, 16. o.), harmadsorban pedig Bizottság (EU) 2016/1731 végrehajtási rendelete a Kínai Népköztársaságból és Vietnamból származó és a General Footwear Ltd (Kína), a Diamond Vietnam Co. Ltd és a Ty Hung Footgearmex/Footwear Co. Ltd által gyártott egyes bőr felsőrésszel rendelkező lábbelik behozatalára vonatkozó végleges dömpingellenes vám ismételt kivetéséről és a kivetett ideiglenes vám végleges beszedéséről, valamint a Bíróság által a C‑659/13. és C‑34/14. sz. egyesített ügyekben hozott ítélet végrehajtásáról szóló, 2016. szeptember 28‑i (EU) 2016/1731 bizottsági végrehajtási rendelet (HL 2016, L 262, 4. o.) megsemmisítése iránti kérelem.

Rendelkező rész

1) A Törvényszék a keresetet elutasítja.